***VZN vyvesené na úradnej tabuli, oficiálnej stránke obce, dňa: 02. 6. 2011***

 **V Š E O B E C N E Z Á V Ä Z N É N A R I A D E N I E**

**obce Varhaňovce**

 **č. 2/2011**

***o podmienkach predaja výrobkov a poskytovania služieb na trhových miestach v obci***

*Obecné zastupiteľstvo obce Varhaňovce v zmysle § 6 ods. 1, § 11 ods. 4 písm. g zákona SNR č. 369/1990 Zb. o obecnom zriadení v znení neskorších predpisov, vo veciach územnej samosprávy v zmysle zákona NR SR č. 178/1998 Z. z. o podmienkach predaja výrobkov*

*a poskytovania služieb na trhových miestach a o zmene a doplnení zákona č. 455/1991 Zb.*

*o živnostenskom podnikaní v znení neskorších predpisov s použitím § 7 zákona č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov*

  *vydáva pre obec Varhaňovce toto:*

 Všeobecne záväzné nariadenie (ďalej len "VZN")

**čl. 1/ Predmet úpravy**

upravuje najmä:

a) zriadenie trhových miest na katastrálnom území obce Varhaňovce

b) podmienky predaja výrobkov a poskytovania služieb na trhových miestach,

c) druhy predávaných výrobkov a poskytovaných služieb na trhových miestach,

d) trhoviská a prevádzkový čas na trhoviskách,

e) príležitostné trhy a ambulantný predaj,

f) povinnosti predávajúcich na trhových miestach.

**čl. 2/ Základné pojmy**

1. Tržnicu so zabudovanými stánkami, pultmi obec Varhaňovce nemá zriadenú

2. Príležitostným trhom sa rozumie predaj výrobkov a poskytovanie služieb na priestranstve

dočasne určenom na takýto predaj, najmä jarmoky, sezónne a výročné trhy a predaj vlastných použitých spotrebných výrobkov v primeranom množstve fyzickými osobami medzi sebou.

3. *Ambulantným predajom* sa rozumie predaj v stánkoch s dočasným stanovišťom, predaj na

prenosných predajných zariadeniach, predaj v pojazdnej predajni a sezónny predaj na

verejnom priestranstve pred prevádzkarňou, za stánok s dočasným stanovišťom a za prenosné predajné zariadenie sa nepovažuje predajné zariadenie, na ktorého zriadenie sa vyžaduje stavebné povolenie.

4. *Stánkom s trvalým stanovišťom* sa rozumie stánok s celoročnou prevádzkou alebo sezónnou prevádzkou, ktorý je súčasťou trhoviska alebo verejného priestranstva prenajatý

predávajúcemu obcou alebo správcom trhoviska na časovo neobmedzené obdobie alebo

postavený predávajúcim so súhlasom obce alebo správcu trhoviska.

**čl. 3/ Zriadenie trhových miest**

1. Povolenie na zriadenie trhového miesta a na predaj výrobkov a poskytovanie služieb na trhovom mieste vydáva obec Varhaňovce.

2. Pri povoľovaní zriadenia trhového miesta sa prihliada na ochranu verejného poriadku, na verejné záujmy obce a jej obyvateľov a na účelnosť, bezpečnosť a kultúrnosť predaja tovarov a poskytovania služieb.

3. Ambulantný predaj mimo vyhradeného trhoviska sa zakazuje.

**čl. 4/ Osoby oprávnené predávať výrobky a poskytovať služby na trhových miestach**

Na základe povolenia obce môžu na trhových miestach predávať výrobky a poskytovať služby:

a) fyzické a právnické osoby oprávnené na podnikanie podľa osobitných predpisov,

b) fyzické osoby, ktoré predávajú rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny,

c) fyzické osoby predávajúce vlastné použité výrobky v primeranom množstve medzi sebou.

**čl. 5/ Určenie priestranstva trhoviska a príležitostného trhu, čas predaja**

Pre trhovisko , príležitostný trh a ambulantný predaj obec Varhaňovce určuje trhové miesto v týchto priestoroch: 1/ v sále a zasadačke obecného úradu,

 2/v priestore na pozemku medzi obecným úradom , krčmou p. Nevelosová a potravinami TOMA poz. par. č. 396

 3/ čas predaja na trhovisku Za trhové dni v týždni sa určujú pondelok až sobota. Nedeľa môže byť predajným dňom iba pri spoločenských, kultúrnych alebo športových akciách, ktoré podliehajú osobitnému schvaľovaniu obce.

 Predajný a prevádzkový čas sa určuje:

a/ pondelok až piatok od 8.00 hod. do 18.00 hod.

b/ sobota od 8.00 hod. do 16.00 hod..

**čl. 6/ Zákaz predaja niektorých výrobkov**

 Na trhových miestach je zakázané predávať výrobky uvedené v § 6 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších právnych predpisov a výrobky:

a) surové kravské, ovčie, kozie mlieko a mliečne výrobky z nich vyrobené, vajcia , bez

 mraziarenského uskladnenia, výrobky ktoré nemajú osvedčenie o spôsobilosti podmienok vydané príslušným orgánom veterinárnej správy,

b) mäso z domácich zvierat a diviny ich vnútornosti, tepelne neošetrené vaječné výrobky

 c) všetky ostatné potraviny živočíšneho pôvodu, ktoré nemajú osvedčenie o spôsobilosti

 podmienok vydané príslušným orgánom veterinárnej správy,

d) sušené huby okrem sušených húb vyrábaných a balených oprávnenými výrobcami,

e) lahôdkarské výrobky (výrobky studenej kuchyne) a cukrárenské výrobky s náplňou

 pri predaji na trhovisku a príležitostných trhoch,

f) potraviny určené na osobitné výživové účely a pochutiny neznámeho pôvodu

 g) zbrane, strelivo a pyrotechnické výrobky

 h) lesné plody – bez príslušného povolenia

 i ) výrobky a časopisy, ktoré odporujú mravnosti

**čl. 7/ Povinnosti predávajúceho**

1) Predávajúci je povinný dodržiavať podmienky predaja a trhový poriadok trhoviska. Oprávnené fyzické osoby a právnické osoby predávať výrobky a poskytovať služby sú povinné pred vstupom na trhové miesta zaplatiť obci daň za užívanie verejného priestranstva, stanovený všeobecne záväzným nariadením obce o miestnych poplatkoch.

2) Predávať na určenom mieste.

3) Zreteľne označiť predávané výrobky cenou a poskytované služby cenníkom za služby.

4)Ceny za predaný tovar, výrobky a služby správne účtovať a používať elektronickú registračnú pokladnicu.

5) Predložiť správcovi trhového miesta a orgánom dozoru doklad o oprávnení na podnikanie a poskytovanie služieb, doklad o nadobudnutí tovaru

6)Zdravotný preukaz, ak to vyžaduje charakter predávaného tovaru a poskytovaných služieb.

7) Osvedčenie o registrácii pre daň z pridanej hodnoty v SR, pokiaľ sa tovar predáva z iného členského štátu.

8) Rozhodnutie o schválení pojazdnej predajne – dopravného prostriedku, pokiaľ sa potravinársky tovar predáva z dopravného prostriedku.

**čl. 8/ Pravidlá dodržiavania čistoty a hygieny počas predaja výrobkov a poskytovania služieb a po skončení prevádzky**

 1) Na trhových miestach môžu oprávnené fyzické osoby a právnické osoby predávať výrobky len čisté a pri predaji dodržiavať čistotu a hygienu predávaných výrobkov, ako aj čistotu a hygienu predávajúceho a poskytujúceho služby.

 2 Fyzické osoby a právnické osoby predávajúce výrobky a poskytujúce služby sú povinné na trhových miestach počas predaja výrobkov a poskytovania služieb udržiavať zabraté miesto v čistote a po ukončení prevádzky zanechať zabraté miesto čisté.

 3) Za porušenie ustanovení tohto nariadenia a trhového poriadku môže správca trhoviska predávajúcemu zakázať predaj výrobkov, resp. poskytovanie služieb alebo vylúčiť ho z predaja.

 4) Dodržiavať hygienické, veterinárne, daňové a bezpečnostné predpisy.

**čl. 9/ Orgány dozoru a sankcie**

1) Kontrolu nad dodržiavaním tohto VZN vykonáva:

* Slovenská obchodná inšpekcia
* Veterinárna správa
* Obec Varhaňovce
* Obvodný úrad v Prešove
* RÚVZ
* Daňový úrad
* ostatné príslušné orgány
*

2) Orgány dozoru môžu uložiť pokutu:

a) od 1 660,- € do 16 596,- € fyzickej osobe alebo právnickej osobe, ktorá zriadila trhové miesto bez povolenia

b) od 166,- € do 16 596,- € fyzickej osobe alebo právnickej osobe , ktorá predáva výrobky a poskytuje služby na trhovom mieste bez povolenia, alebo predáva výrobky, ktorých predaj je zakázaný

3) Pokutu možno uložiť do jedného roka odo dňa, keď orgány dozoru zistili porušenie povinnosti, najneskôr do 3 rokov odo dňa keď k porušeniu došlo.

4) Orgány dozoru môžu zakázať predaj výrobkov a poskytovanie služieb na trhovom mieste fyzickej alebo právnickej osobe, ktorá bez povolenia zriadila trhové miesto alebo bez povolenia predáva výrobky a poskytuje služby.

**čl. 10/ Správa trhového miesta**

1) Správu trhoviska, príležitostného trhu a trhových miest s ambulantným predajom vykonáva obec Varhaňovce, zamestnancom obce, starostom obce a ním poverenými osobami

2) Poverená osoba:

- musí sa pri výkone svojej funkcie preukázať poverením obce a byť viditeľne označená

- vytvára podmienky pre bezpečnosť a ochranu zdravia a ochranu pred požiarmi

- zodpovedá za čistotu trhoviska, odvoz odpadkov a dezinfekciu trhoviska

- o zistených nedostatkoch informuje správcu trhoviska

**čl.11/ Záverečné ustanovenia**

 Toto všeobecne záväzné nariadenie schválilo Obecné zastupiteľstvo obce Varhaňovce na svojom …........ zasadnutí dňa uznesením č.

**čl. 12/ Účinnosť**

 Toto všeobecne záväzné nariadenie nadobúda účinnosť dňom 2011 .

 Anton Štefko

 starosta obce